Diari Oficial de la Generalitat Valenciana


Sumari del DOGV 9950, del 03-10-2024 (2024/9922)

RESOLUCIÓ de 26 de setembre de 2024, per la qual es convoca l'oferta pública de diferents places d'aquest organisme amb contracte laboral a càrrec de diverses línies d’investigació.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9950

Data del DOGV
:   03-10-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9922

CVE
:   NEJF-M-8858-6229

Data del document
:   26-09-2024

Organisme emissor
:   Universitat de València

Tipus de document
:   Resolució

El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari,

RESOL

Convocar l'oferta pública de diferents places d'aquest organisme amb contracte laboral a càrrec de diverses línies d’investigació, segons figura als annexos d'aquesta resolució, d'acord amb les bases següents:

*Primera. Normes generals*

1.1 Aquesta oferta té per objecte la selecció de personal per a cobrir diversos llocs de personal laboral per a les línies d’investigació mitjançant el sistema de concurs.

1.2 D'acord amb el que estableix l'article 89 de la Llei orgànica 2/2023, de 22 de març, del sistema universitari, la realització d’aquest procés selectiu s'ha d'ajustar al que disposa la citada llei i la normativa de desenvolupament.

També hi és aplicable la normativa específica universitària recollida en la Llei orgànica del sistema universitari, la Llei de la ciència i els Estatuts de la Universitat de València, així com en les bases d'aquesta convocatòria.

1.3 El procés selectiu que es realitze en les convocatòries te lloc mitjançant un concurs que consisteix en la valoració dels mèrits i, si és el cas, la realització d'una entrevista.

1.4 L'adjudicació del lloc a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits exigits a l'annex corresponent de la convocatòria.

1.5 Aquesta convocatòria es publica en el *Diari Oficial de la Generalitat Valenciana*  (DOGV), en el tauler oficial d’anuncis <https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València, i en la pàgina web del Servei de Recursos Humans (PAS), Secció de PAS Investigació <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>.

La publicació en el DOGV es pren com a referència a l'efecte del còmput de terminis per a la presentació de sol·licituds de participació.

La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.

*Segona. Requisits generals de les persones aspirants*

Per a ser admesos, les persones aspirants han de reunir els requisits següents:

2.1 Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.

Així mateix, s’hi poden presentar persones aspirants amb nacionalitat diferent a la que s’ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s’ofereix ha d'acreditar almenys el permís de treball i de residència en el moment de la contractació.

2.2 Tenir complerts almenys 16 anys el dia en què acaba el termini de presentació de sol·licituds.

2.3 Posseir les titulacions acadèmiques que figuren a l'annex corresponent de les convocatòries, o estar en condicions d'obtenir el títol corresponent en la data en què acaba el termini de presentació de sol·licituds.

En el cas de titulacions obtingudes a l'estranger, s’ha d'estar en possessió de la credencial que n’acredita l’homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S’ha d’entendre que hi ha denegació quan l’homologació està condiciona al compliment de determinats requisits, mentre que no es complisquen.

2.4 Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'acreditació de L2 de la UV <https://www.uv.es/pasinvest/web/escrits-per-a-penjar-en-la-web/Taula-equivalencies-llengues-UV.pdf>, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.

2.5 No patir malaltia ni estar afectat per limitació física o psíquica que siga incompatible amb l'exercici de les corresponents funcions.

2.6 No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol Administració o treball públic. En el cas de persones aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.

Tots aquests requisits s’han de reunir en el moment en què acaba el termini de presentació de sol·licituds i s’han de mantenir durant el procés selectiu.

Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se’ls pot exigir la responsabilitat corresponent, sense perjudici, si escau, de la seua exclusió del procés selectiu.

*Tercera. Sol·licituds*

3.1 Les persones interessades han de reunir els requisits assenyalats en l'annex de la convocatòria corresponent que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de PAS investigació <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>, a partir de la publicació d'aquesta resolució en el DOGV.

Per a emplenar la sol·licitud, la Universitat té a disposició de les persones interessades una guia a la qual es pot accedir a través de l’enllaç: <https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/guia-presentacio-sol-licituds-1286178596863.html>.

Si alguna persona té dificultats a l’hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç: <https://www.uv.es/seu-electronica/ca/incidencies-comunicacions/incidencies-comunicacions.html>. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS, a través del següent enllaç: <https://tiqueting.uv.es/create-ticket?goto=form&organization=30&department=48&team=327&ticket_type=439&type=both%20%20>

3.2 El termini de presentació de les sol·licituds és de deu dies hàbils, comptadors a partir de l’endemà hàbil de la publicació d'aquesta resolució en el *Diari Oficial de la Generalitat Valenciana*  (DOGV).

*Quarta. Documentació que cal adjuntar electrònicament*

En el formulari electrònic es requereix que s'adjunte diversa documentació, preferentment en format PDF. Aquesta documentació s’ha d'inserir en les pestanyes i en l'espai reservat per a això. S’ha de fer de la següent manera:

4.1 En la pestanya quarta s’ha d’inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.

També s'hi ha d’inserir en aquesta mateixa pestanya la resta de documents PDF que acrediten qualsevol altre requisit que s'exigisca en la convocatòria.

4.2 En la pestanya cinquena s’ha d’inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.

4.3 També s'hi ha d’inserir el *curriculum vitae*  en un document PDF, o un ZIP. Es pot fer servir el model establert en aquest enllaç: <https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/model-curriculum-vitae-1286178597054.html>

No és necessari que els documents adjuntats estiguen degudament acreditats en aquest moment del procediment; n’hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.

*Quinta. Sistema selectiu*

5.1 El procés selectiu consta d’un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.

Els mèrits es valoren d'acord amb el barem que figura en l'annex de la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.

5.2 La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.

5.3 Finalitzat el procés selectiu, la baremació de les persones aspirants i la proposta de contractació i de formació de la borsa es publica en el tauler oficial d’anuncis <https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València i en la pàgina web <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>

5.4 L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.

5.5 La comissió avaluadora pot declarar desert el procediment de selecció en cas que, després de la valoració dels mèrits i, si s’escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats de la línia d’investigació.

5.6 Les borses de treball que deriven d'aquests processos selectius romandran vigents mentre dure la línia d’investigació per al qual van ser convocats. Les crides a les persones aspirants es fa per l'ordre de la borsa.

*Sisena. Comissió avaluadora*

6.1 La comissió avaluadora és la que figura en l'annex de la convocatòria corresponent.

6.2 És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.

A aquest efecte, els seus membres han d'emplenar la corresponent declaració d'absència de conflicte d'interessos (DACI), que s’ha d’adjuntar a l'acta de constitució de la comissió i que forma part de l'expedient administratiu. N’hi ha un model normalitzat per la Universitat en la següent pàgina web: <https://www.uv.es/uvweb/servei-recursos-humans-pas/ca/personal-investigacio/gestio-interna-noves-contractacions/dacis-1286158520581.html>.

6.3 La comissió és l’encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.

6.4 El procediment d'actuació de la comissió s'ha d’ajustar en cada moment al que disposa la Llei 40/2015, d'1 d'octubre, de règim jurídic del sector públic.

6.5 Per a les comunicacions i qualsevol problema que puga sorgir, la comissió avaluadora té la seu en el lloc que s’indica en l'annex corresponent a la convocatòria que se sol·licita.

*Setena. Contractació*

7.1 Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.

7.2 La data d'inici és la que està fixada en la proposta de contractació, en funció de les necessitats de la línia d’investigació i sempre que siga viable administrativament.

7.3 La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d’establir les següents:

7.3.1 Acabament o esgotament de la consignació pressupostària.

7.3.2 Acabament de les tasques consignades al lloc de l'empleat o empleada dins del projecte.

7.3.3 Acabament del projecte.

*Vuitena. Informació sobre les dades recollides*

8.1 La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.

Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s’escau.

8.2 Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RRHH (PAS), Secció de PAS-Invest.

En aquesta sol·licitud s’han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d’aquesta informació a l'efecte d'argumentar o plantejar una possible reclamació o al·legació.

L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.

8.3 Per a més informació sobre el tractament de les dades, es pot accedir al següent enllaç: <https://www.uv.es/pasinvest/web/escrits-per-a-penjar-en-la-web/guia-presentacio-solicit/Proteccio-Datos-UV-val.pdf>

*Novena. Clàusula d'idioma*

El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per interpretar-la en cas de discrepància la versió en castellà.

*Dècima. Recursos*

Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l’ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.

Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.

Així mateix, l'Administració, si s’escau, pot revisar les resolucions del tribunal d'acord amb l'esmentada norma.

ANNEX I

*Projecte: «Acuerdo de consorcio para la aceptación de las condiciones del proyecto aprovechando la ciencia de la visión para superar las limitaciones críticas de las redes neurales artificiales Vis4nn en el marco del programa de investigación fundamentos de la fundación BBVA 2022 CPI-24-453», a càrrec de la línia d’investigació: «Acuerdo de consorcio para la aceptación de las condiciones del proyecto aprovechando la ciencia de la visión para superar las limitaciones críticas de las redes neurales artificiales Vis4nn en el marco del programa de investigación fundamentos de la fundación BBVA 2022».*

Oferta pública d’un lloc de treball de tècnic superior de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic superior de suport a la investigació.

Grup: A.

Subgrup: A1.

Complement de destinació: 20.

Complement específic: E040.

1.2. Jornada de treball: 37 hores setmanals.

1.3. Funcions i tasques que s’han de desenvolupar:

– Elaboració de models matemàtics de visió.

– Implementació eficient de models de visió.

– Ajust de models per reproduir fenòmens psicofísics.

– Realització d'experiències psicofísiques per determinar paràmetres en models de visió.

– Manteniment i documentació del programari i bases de dades generades.

– Redacció i presentació d'informes cientificotècnics.

1.4. 1.4. Objecte i Període: modelización computacional de la visión humana temprana.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.5. Requisits:

1.5.1. Titulació: Grau en Enginyeria Electrònica o titulació equivalent.

1.5.2. Català: nivel B1 o titulació equivalent.

2. Barem

2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

– Màster en Enginyeria o equivalent.

– Doctorat en Informàtica, Ciències de la Computació o equivalent.

– Publicacions a revistes JCR a les àrees de Ciències de la Visió, Visió Artificial i Xarxes Neuronals.

– Publicacions a Conferències Top-Tier de Visió per Ordinador i altres publicacions relacionades amb Visió Artificial i Ciències de la Visió.

– Patents relacionades amb models de Visió.

– Experiència investigadora pre-doc en projectes d'aplicacions de models visuals en processament d'imatges.

–Experiència investigadora pre-doc en projectes de machine learning Internships en empreses i institucions acadèmiques.

– Cursos d'especialització cientificotècnica.

– Premis i beques competitives.

– Docència universitària relacionada amb ciència de dades i matemàtiques.

– Divulgació científica relacionada amb ciències de la visió.

La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

President: Jose Antonio Sobrino Rodriguez, professor del Departament de Física de la Terra i Termodinàmica.

Vocal 1: Jesus Malo Lopez, professor del Departament d’Òptica, Optometria i Ciències de la Visió.

Vocal 2: Abilio Candido Reig Escriva,, professor del Departament d’Enginyeria Electrònica.

Vocal 3: Shari Romina Joose van Wittenberghe, investigadora de l’ERI Laboratori de Processament d’imatges.

Secretària: Julia Carmen Amoros Lopez, professora del Departament d’Enginyeria Electrònica.

4. Comissió avaluadora suplent

President: Luis Gomez Chova, professor del Departament d’Enginyeria Electrònica.

Vocal 1: Maria Piles Guillem, professora del Departament d’Enginyeria Electrònica.

Vocal 2:. Alicia Forment Aliaga, professora del Departament de Quimica Inorgànica.

Vocal 3 Valero Laparra Perez-Muelas, professor del Departament d’Enginyeria Electrònica.

Secretària: Maria Pilar Cendrero Mateo investigadora del ERI Laboratori de Processament d’imatges.

Per a les comunicacions i qualsevol problema que puga sorgir, la comissió avaluadora té la seu al ERI Laboratori de Processament d'Imatges (IPL), de la Universitat de València.

ANNEX II

*Projecte: «Alternative biopesticides for safe integrated pest and water management around mediterranean (Safwa) CPI-24-459» cofinançat per l'Agència Estatal d'Investigació – AEI –i pel Ministeri de Ciència, Innovació i Universitats, a càrrec de la línia d’investigació: «Alternative biopesticides for safe integrated pest and water management around mediterranean (Safwa)».*

Oferta pública d’un lloc de treball de tècnic de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic de suport a la investigació.

Grup: C1.

Complement de destinació: 16.

Complement específic: E011.

1.2. Jornada de treball: 35 hores setmanals.

1.3. Funcions i tasques que s’han de desenvolupar:

– Manteniment i selecció de cries d’insectes.

– Anàlisi bioquímica, molecular i microbiològica.

1.4. Objecte i Període: suport en experiments de caracterització de ceps de Bacillus thuringiensis.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.5. Requisits:

1.5.1. Titulació: Cicle formatiu de grau mitjà, especialitat laboratori, o titulació equivalent

2. Barem

2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

– Experiència professional al laboratori.

– Publicacions científiques relacionades amb la matèria.

– Participació en projectes de recerca relacionats.

– Experiència en tècniques bioquímiques, microbiològiques i de biologia molecular.

– Experiència als bioassajos amb insectes.

– Experiència a treballar amb entomopatògens.

.La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

President: Juan Ferre Manzanero, professor del Departament de Genètica.

Vocal 1: Baltasar Escriche Soler, professor del Departament de Genètica.

Vocal 2: Jesús Muñoz Bertomeu, professor del Departament de Biologia Vegetal.

Vocal 3: Maria Isabel Fariñas Gomez, professora del Departament Biologia Cel·lular, Biologia Funcional i Antropologia Física.

Secretària: Carolina Rausell Segarra, professora del Departament de Genètica.

4. Comissió avaluadora suplent

Presidenta: Yolanda Bel Cortes, investigadora de l’Institut Universitari de Biotecnologia i Biomedicina.

Vocal 1: Maria Cristina Crava, investigadora de l’Institut Universitari de Biotecnologia i Biomedicina.

Vocal 2: Rodolfo Gozalo Gutierrez, professor del Departament de Botànica i Geologia.

Vocal 3: Salvador Herrero Sendra, professor del Departament de Genètica.

Secretària: Rosa Maria Gonzalez Martinez, investigadora de l’Institut Universitari de Biotecnologia i Biomedicina.

Per a les comunicacions i qualsevol problema que puga sorgir, la comissió avaluadora té la seu en l’Institut Universitari de Biotecnologia i Biomedicina (BIOTECMED), de la Universitat de València.

ANNEX III

*Projecte: «La formación de galaxias en la estructura a gran escala: simulaciones CPI-24-460» Cofinançat per l'Agència Estatal d'Investigació – AEI –i pel Ministeri de Ciència, Innovació i Universitats i per la Unió Europea a través del Fons Europeu de Desenvolupament Regional FEDER, a càrrec de la línia d’investigació: «La formación de galaxias en la estructura a gran escala: simulaciones».*

Oferta pública d’un lloc de treball de tècnic superior de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic superior de suport a la investigació.

Grup: A.

Subgrup: A1.

Complement de destinació: 20.

Complement específic: E029.

1.2. Jornada de treball: 20 hores setmanals.

1.3. Funcions i tasques que s’han de desenvolupar:

– Analitzar simulacions cosmològiques.

– Generar catàlegs de galàxies i cúmuls de galàxies en simulacions cosmològiques.

1.4. Objecte i Període: analitzar els resultats generats per diferents simulacions cosmològiques d'última generació.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.5. Requisits:

1.5.1. Titulació: Grau en Física.

1.5.2. Anglés: Certificat nivell C1 o titulació equivalent.

2. Barem

2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

– Màster en Física Avançada.

– Coneixements de Cosmologia.

– Experiència en anàlisi de dades de simulacions cosmològiques.

– Coneixements en diferents llenguatges de programació: Pythin, Fortran, C++, etc.

La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

President: Pablo Cerda Duran, professor del Departament d’ Astronomia i Astrofísica.

Vocal 1: Susana Planelles Mira, professora del Departament d’ Astronomia i Astrofísica.

Vocal 2: Vicente Muñoz Sanjosé, professor del Departament de Física Aplicada i Electromagnetisme.

Vocal 3: Vicente Quilis Quilis, professor del Departament d’ Astronomia i Astrofísica.

Secretària: Maria Jesus Hernandez Lucas, professora del Departament de Física de la Terra i Termodinàmica.

4. Comissió avaluadora suplent

President: Jose Antonio Font Roda, professor del Departament d’ Astronomia i Astrofísica.

Vocal 1: Joan Josep Ferrando Bargues, professor del Departament d’ Astronomia i Astrofísica.

Vocal 2:.Francisco Javier Garcia Haro, professor del Departament de Física de la Terra i Termodinàmica.

Vocal 3:Mª del Pilar Utrillas Esteban, professora del Departament de Física de la Terra i Termodinàmica.

Secretària: Pascuala Garcia Martinez, professora del Departament d’Òptica i Optometria i Ciències de la Visió.

Per a les comunicacions i qualsevol problema que puga sorgir, la comissió avaluadora té la seu al Departament d’ Astronomia i Astrofísica de la Facultat de Física, de la Universitat de València.

ANNEX IV

*Projecte: «Novel technologies for on-site and remote collaborative enriched monitoring to detect structural and chemical damages in cultural heritage assets (CHEMINOVA) CPI-24-464», a càrrec de la línia d’investigació: «Novel technologies for on-site and remote collaborative enriched monitoring to detect structural and chemical damages in cultural heritage assets (CHEMINOVA).*

Oferta pública d’un lloc de treball de tècnic especialista de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic especialista de suport a la investigació.

Grup: B.

Complement de destinació: 17.

Complement específic: E023.

1.2. Jornada de treball: 37 hores setmanals.

1.3. Funcions i tasques que s’han de desenvolupar:

– Suport en el disseny d'algoritmes de visualització 3D per a simulació d'elements històrics.

– Suport a la programació 3D d'entorns virtuals.

– Elaboració d’informes tècnics.

– Revisió d’informes tècnics.

– Gestió de reunions de projecte a nivell intern i amb socis internacionals.

– Redacció de minutes.

– Planificació d’activitats i gestió de la comunicació amb socis.

1.4. Objecte i Període: suport i seguiment tècnic del disseny, la implementació i l'avaluació d'unes aplicacions interactives (RA, VR). Participació en activitats de recerca interdisciplinària i suport a activitats de coordinació amb socis internacionals.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.5. Requisits:

1.5.1. Titulació: Cicle Superior de Formació Professional relacionat amb Informàtica o titulació equivalent.

1.5.2 Valencià: Certificat nivell C1 o titulació equivalent.

2. Barem

2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

– Coneixements i experiència en desenvolupament de sistemes de realitat virtual augmentada i mixta.

– Desenvolupament de ferramentes d'administració pública.

– Coneixements de l’administració pública i treball en projectes d'administració pública.

– Coneixements i experiència a Unity i unReal.

La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

President: Rafael Javier Martinez Dura, professor del Departament d’Informàtica.

Vocal 1: Cristina Portales Ricart, investigadora de l'Institut de Robòtica i Tecnologies de la Informació i les Comunicacions.

Vocal 2: Jaume Segura Garcia, professor del Departament d'Informàtica.

Vocal 3: Silvia Casans Berga, professora del Departament d'Enginyeria Electrònica.

Secretària: Carmen Botella Mascarell, professora del Departament d’Informàtica.

4. Comissió avaluadora suplent

President: Ramon Vicente Cirilo Gimeno, professor del Departament d’Informàtica.

Vocal 1: Marcos Fernandez Marin, professor del Departament d’Informàtica.

Vocal 2: Abilio Candido Reig Escriva, professor del Departament d’Enginyeria Electrònica.

Vocal 3: Asuncion Edith Navarro Anton, professora del Departament d’Enginyeria Electrònica.

Secretària: Esther de Ves Cuenca, professora del Departament d’Informàtica.

Per a les comunicacions i qualsevol problema que puga sorgir, la comissió avaluadora té la seu en l’Institut de Robòtica i Tecnologies de la Informació i les Comunicacions (IRTIC), de la Universitat de València.

  

València, 26 de setembre de 2024

Per delegació de la rectora (Resolució 20.05.2022; DOGV 30.05.2022)

Juan Vicente Climent Espí

Gerent de la Universitat de València